**ПОЈЕДНОСТАВЉЕЊЕ АДМИНИСТРАТИВНОГ ПОСТУПКА ИЗДАВАЊА ДОЗВОЛА ЗА РАД ВИСОКОШКОЛСКЕ УСТАНОВЕ**

|  |  |
| --- | --- |
| **Назив административног поступка**  | Дозвола за рад високошколске установе |
| **Шифра поступка** | 201.00.0001 |
| **Регулаторно тело****(надлежно за спровођење препоруке)** | Министарство просвете, науке и технолошког развојаПокрајински секретаријат за високо образовање и научноистраживачку делатност |
| **Правни оквир којим је уређен административни поступак** | * Закон о високом образовању („Службени гласник РС”, бр. 88/17, 27/18, 73/18, 67/19)
* Правилник о садржају дозволе за рад („Службени гласник РС”, број 21/06)
 |
| **Прописи које треба променити /донети/укинути да би се спровеле препоруке** | Не захтева измену прописа  |
| **Рок за спровођење препорука** | Трећи квартал 2020. године |
| 1. **КРАТАК ОПИС ПРОБЛЕМА**
 |
| Иако је поступак јасно дефинисан прописом, додатни простор за оптимизацију постоји на тај начин што ће се омогућити подношење и издавање акта електронским путем. |
| 1. **САЖЕТАК ПРЕПОРУКА**
 |
| Потребно је омогућити електронско подношење захтева и издавање акта надлежног органа.  |
| 1. **ОБРАЗЛОЖЕЊЕ**
 |
| 1. 1. **Увођење е-управе**

Поступак подразумева подношење захтева надлежном органу поштом или лично, као и достављање акта подносиоцу захтева. Још увек није успостављена пуна електронска управа, нити поједини сегменти електронске комуникације. У циљу увођења савремених начина административног поступања, ефикаснијег и jедноставнијег обављања послова, смањења папирологије и лакше комуникације, а у складу са Законом о електронској управи и Законом о електронском документу, електронској идентификацији и услугама од поверења у електронском пословању, предлаже се увођење е-управе, тако што ће се омогућити спровођење поступка електронским путем у целости. **3.2. Документација** ***Промена форме документа**** **Документ 2: Оснивачки акт**

Надлежни орган захтева да привредни субјекат подноси документ у форми оригинала, која није прописана посебним. Како форма документа не утиче на веродостојност података и с обзиром на то да се документ прилаже ради добијања техничких података, предлаже се свођење форме на ниво копије. Тиме ће се смањити административно оптерећење и трошкови подносиоца захтева у поступку.**За примену ове препоруке, потребна није потребна измена прописа.** **3.3. Образац административног захтева**  ***Унапређење постојећег обрасца у делу уклањања места за печат***Предлаже се измена обрасца захтева за покретање предметног поступка, у делу који се односи на место за печат, тако што ће се уклонити. Наиме, чланом 25. Закона о привредним друштвима је прописано да друштво није у обавези да у пословању користи печат. Наведеним чланом изричито је прописано да посебним прописом не може се друштву увести обавеза употребе печата у пословним и другим документима друштва. Неопходно је ажурирати и образац захтева објављен на интернет страници.**За примену ових препорука, није потребна измена прописа.** |
| 1. **САДРЖАЈ ПРЕПОРУКЕ СА НАЦРТОМ ПРОПИСА ЧИЈА СЕ ИЗМЕНА ПРЕДЛАЖЕ (уколико се предлаже измена прописа)**
 |
| Усвојене препоруке не подразумевају измене прописа. |
| 1. **ПРЕГЛЕД ОДРЕДБИ ПРОПИСА ЧИЈА СЕ ИЗМЕНА ПРЕДЛАЖЕ**
 |
| Усвојене препоруке не подразумевају измене прописа. |
| 1. **АНАЛИЗА ЕФЕКАТА ПРЕПОРУКЕ (АЕП)**
 |
| Препоруке ће допринети истоветности поступања, транспарентности поступка, правној сигурности привредних субјеката и поједностављењу поступка за привредне субјекте. |